Nordjyllands Politi har her til morgen fuldt hus efter en alligevel relativt rolig nat i Aalborgs byliv. Vagtchef ved Nordjyllands Politi Per Vagn Nielsen fortæller, at blandt andet tre nordmænd og en dansk kvinde sover rusen ud i detentionen. Kvinden skabte uro på diskoteket Manhattan, som ikke lykkedes med at få hende afvist i døren. - Og så har vi to overnattende, som ikke vil fortælle hvem de er. De ligger her, indtil de er blevet mere ædru, og så plejer de godt at ville fortælle hvem de er, siger vagtchef ved Nordjyllands Politi Per Vagn Nielsen. Alle nattens lovovertrædere modtager en bøde for overtrædelse af Ordensbekendtgørelsen.

Opsummering:
Nordjyllands Politi har natten igennem haft detentionen fyldt op efter uro i Aalborgs natteliv.